ΓΡΑΠΤΗ ΕΡΩΤΗΣΗ E-0694/02

υποβολή: Konstantinos Hatzidakis (PPE-DE) προς την Επιτροπή

(14 Μαρτίου 2002)

Θέμα: Καθυστέρηση στην ανάπτυξη της βιολογικής γεωργίας στην Ελλάδα

Σύμφωνα με στοιχεία που έδωσε στην δημοσιότητα ο Ελληνικός Οργανισμός Πιστοποίησης Βιολογικών Προϊόντων, η Ελλάδα κατατάσσεται τελευταία μεταξύ των κρατών μελών της Ευρωπαϊκής Ένωσης στην παραγωγή βιολογικών γεωργικών προϊόντων.

Παράλληλα, ο ίδιος οργανισμός σημειώνει ότι όσον αφορά στη βιολογική κτηνοτροφία το Υπουργείο Γεωργίας, δύο χρόνια μετά την έγκριση του αντίστοιχου κανονισμού από την Ε.Ε δεν έχει προβεί στις απαραίτητες ενέργειες για την ενεργοποίησή του.

Η Επιτροπή στην απάντηση της ερώτησής μου Ε-3998/00(1) θεωρούσε ότι οι καθυστερήσεις του ελληνικού προγράμματος που αφορούν τις βιολογικές καλλιέργειες, δυνάμει του κανονισμού (ΕΟΚ) αριθ. 2078/92(2), δεν είναι σημαντικές.

1. Ποιο είναι το ποσοστό επί τοις εκατό των εκτάσεων που καλλιεργούνται βιολογικά σε σχέση με τις συνολικά καλλιεργούμενες εκτάσεις σε κάθε χώρα της Ε.Ε·

2. Ποια είναι η χρηματοδότηση της Ελλάδας από τον κοινοτικό προϋπολογισμό γι' αυτό το θέμα και πόσο την έχει εκμεταλλευτεί·

3. Ποιοι είναι οι λόγοι τηςστέρησης της Ελλάδος σε σχέση με άλλες χώρες·

4. Ποια είναι ειδικότερα τα προβλήματα που παρατηρούνται για την προώθηση της βιολογικής κτηνοτροφίας στην ίδια χώρα·

(1) ΕΕ C 187 E της 3.7.2001, σελ. 103.

(2) ΕΕ L 215 της 30.7.1992, σελ. 85.

Απάντηση του κ. Fischler εξ ονόματος της Επιτροπής

(19 Απριλίου 2002)

1. Σύμφωνα με τα στοιχεία τα οποία διαθέτει η Επιτροπή για το 1999, το ποσοστό της χρησιμοποιούμενης γεωργικής έκτασης (ΧΓΕ) για βιολογική γεωργία και για τη στροφή προς τη βιολογική γεωργία ανέρχεται στο 2,6 % της συνολικής ΧΓΕ της Ένωσης.

Τα κράτη μέλη μπορούν να καταταγούν σε τρεις κατηγορίες:

- Κράτη μέλη τα οποίαπερβαίνουν το μέσο όρο: Δανία, Ιταλία, Αυστρία, Φινλανδία και Σουηδία (ποσοστά μεταξύ 5 % και 8,5 %)·

- Κράτη μέλη τα οποία βρίσκονται κοντά στον μέσο όρο: Γερμανία (2,6 %), Ηνωμένο Βασίλειο (2,5 %)·

- Κράτη μέλη τα οποία βρίσκονται κάτω από το μέσο όρο: Βέλγιο, Ελλάδα, Ισπανία, Γαλλία, Ιρλανδία, Λουξεμβούργο, Κάτω Χώρες και Πορτογαλία (ποσοστά μεταξύ 0,5 % Ελλάδα και 1,3 % Ισπανία).

Μία εμπεριστατωμένη γενική επισκόπηση της βιολογικής γεωργίας στην Ένωση περιλαμβάνεται στη μονογραφία Η βιολογική γεωργία — γεγονότα και αριθμοί στην ιστοσελίδα: http://europa.eu.int/comm/agriculture/qual/organic/index_fr.htm

2. Για να μπορέσουμε να καταλάβουμε καλύτερα τις γεωργοπεριβαλλοντικές χρηματοδοτήσεις στην Ελλάδα βάσει των κανονισμών (ΕΟΚ) αριθ. 2078/92 του Συμβουλίου της 30ής Ιουνίου 1992 σχετικά με τις μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(1) και (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2) για τη βιολογική γεωργία, θα πρέπει να εξετάσουμε τη διαχρονική εξέλιξη αυτής της δράσης και τη δυναμική της: το παλιό πρόγραμμαπό τον κανονισμό (ΕΟΚ) αριθ. 2078/92, συμπεριλαμβανομένης της τροποποίησής του στην αρχή του 1999, και η δράση για τη βιολογική γεωργία, που περιλαμβάνεται στο έγγραφο προγραμματισμού για την αγροτική ανάπτυξη 2000-2006 βάσει του κανονισμού (ΕΚ) αριθ. 1257/1999, περιλαμβάνουν έναν ενδεικτικό συνολικό προϋπολογισμό της τάξης των 79,4 εκατ. ευρώ. Η συνολική συμμετοχή του ΕΓΤΠΕ-Τμήμα Εγγυήσεων σ' αυτή τη δαπάνη θα είναι της τάξης των 59,5 εκατ. ευρώ. Οι συνολικές πληρωμές στους δικαιούχους βάσει αυτών των δύο μέσων, συμπεριλαμβανομένου του έτους 2000, ανέρχονται σε 17,93 εκατ. ευρώ.

Πρέπει επίσης να τονισθεί ότι το παλιό πρόγραμμα αφορούσε στην πράξη ένα ολόκληρο έτος, το έτος 1999. Έτσι σε σχέση με το σύνολο της περιόδου 1999-2006 (παλιό συν νέο πρόγραμμα για τη βιολογική γεωργία), οι πληρωμές στους δικαιούχους για το 1999-2000, δηλ. για το ένα τέταρτο της συνολικής περιόδου, αντιπροσωπεύουν το 23 % του συνολικού προϋπολογισμού για τη βιολογική γεωργία. Πρέπει να σημειωθεί επίσης ότι στο έγγραφο προγραμματισμού 2000-2006 προστέθηκε η βιολογική κτηνοτροφία ως νέα δράση, της οποίας οι συνολικές προβλεπόμενες δαπάνες ανέρχονται σε περίπου 45,7 εκατ. ευρώ και η συνδρομή του ΕΓΤΠΕ σε περίπου 34,3 εκατ. ευρώ. Επομένως, η συνολική συγχρηματοδότηση της Κοινότητας για την βιολογική γεωργική παραγωγή (φυτική παραγωγή και κτηνοτροφία) εκτιμάται σε 93,8 εκατ. ευρώ περίπου.

3. Τα ανωτέρω στοιχεία όσον αφορά τη βιολογική γεωργία στην Ελλάδα (φυτική παραγωγή) φαίνεται να επιβεβαιώνουν την εκτίμηση της Επιτροπής που περιλαμβάνεται στην απάντησή της στην προηγούμενη γραπτή ερώτηση E — 3998/00(3) του Αξιότιμου Μέλους του Κοινοβουλίου, δηλ. ότι οι καθυστερήσεις εφαρμογής της εν λόγω δράσης βάσει του εγγράφου προγραμματισμού για την αγροτική ανάπτυξη δεν είναι πολύ σημαντικές. Γεγονός πάντως είναι ότι η Ελλάδα κατέχει την τελευταία θέση σε σχέση με τα άλλα κράτη μέλη στην ανάπτυξη της βιολογικής γεωργίας, όπως προκύπτει από τα στοιχεία της μονογραφίας της Επιτροπής που αναφέρθηκε ανωτέρω. Κατά τη γνώμη της Επιτροπής οι κύριοι λόγοι για την καθυστέρηση αυτή είναι δύο: αφ' ενός η δημιουργία κυκλωμάτων εμπορίας και δομών μεταποίησης και αξιοποίησης των βιολογικών προϊόντων είναι περίπλοκη και χρονοβόρα και αφ' ετέρουπάρχουν ορισμένες διοικητικές αδυναμίες ιδίως στο Υπουργείο Γεωργίας όσον αφορά τα γεωργικο-περιβαλλοντικά μέτρα.

Ωστόσο, στην προαναφερθείσα μονογραφία αναφέρεται ότι η Ελλάδα είναι πάνω από τον κοινοτικό μέσο όρο το ποσοστό της βιολογικής έκτασηςπό καθεστώς γεωργοπεριβαλλοντικής στήριξης/σε σχέση με τη συνολική έκτασηπό καθεστώς γεωργοπεριβαλλοντικής στήριξης είναι κατά μέσο όρο 6,5 % για τα 15 κράτη μέλη ενώ ανέρχεται στο 13 % για την Ελλάδα, γεγονός που δείχνει αφ' ενός ότι η βιολογική γεωργία καθίσταται όλο και πιο ελκυστική στην Ελλάδα σε σχέση με τις άλλες γεωργο-περιβαλλοντικές ενέργειες και αφ' ετέρου τη δυναμική της εν λόγω μεθόδου παραγωγής στην ελληνική γεωργία.

Ο κανονισμός (ΕΚ) αριθ. 1804/1999 του Συμβουλίου της 19ης Ιουλίου 1999, που τροποποιεί, για να συμπεριληφθούν τα κτηνοτροφικά προϊόντα, τον κανονισμό (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(4) που καλύπτει τον εν λόγω τομέα, είναι νέος. Η Ελλάδα επέλεξε τη χρησιμοποίηση κοινοτικών κανόνων στον τομέα της βιολογικής κτηνοτροφίας και αυτό εξηγεί εν μέρει την καθυστερημένη εκκίνηση της βιολογικής κτηνοτροφίας στο εν λόγω κράτος μέλος. Όπως αναφέρεται ανωτέρω, η βιολογική κτηνοτροφία αποτελεί τμήμα του εγγράφου προγραμματισμού για την αγροτική ανάπτυξη 2000-2006 για την Ελλάδα. Το 2001 θεσπίστηκαν οι εθνικές διατάξεις για την εν λόγω δράση, αλλά η ανάληψη γεωργοπεριβαλλοντικώνποχρεώσεων δεν είχε ακόμη αρχίσει. Οι λόγοι της εν λόγω καθυστέρησης είναι αυτοί που αναφέρονται ανωτέρω.

(1) ΕΕ L 215 της 30.7.1992.

(2) ΕΕ L 160 της 26.6.1999.

(3) ΕΕ C 187 E της 3.7.2001.

(4) ΕΕ L 222 της 24.8.1999.